Mohamed Farah

**Mohamed ”Mo” Farah** (, , s. 23. maaliskuuta 1983 Mogadishu, Somalia) on Britanniaa edustava somalisyntyinen kestävyysjuoksija. Farah muutti Somaliasta Britanniaan vuonna 1993. Hänen oikea alkuperäinen nimensä on Hussein Abdi Kahin, mutta hänet Britanniaan lennättäneet salakuljettajat antoivat hänelle nimen Mohammed Farah. Hän sai Ison-Britannian kansalaisuuden vuonna 2000.

Farah sijoittui alle 18-vuotiaiden MM-kilpailuissa 1999 kuudenneksi 3&nbsp;000 metrin juoksussa ja alle 20-vuotiaiden MM-kilpailuissa 2000 kymmenenneksi 5&nbsp;000 metrillä. Hän sai 5&nbsp;000 metrillä kultaa alle 20-vuotiaiden EM-kilpailuissa 2001 sekä hopeaa alle 23-vuotiaiden EM-kilpailuissa 2003 ja 2005.

Vuonna 2005 Farah liittyi harjoitusryhmään, jossa olivat Australian Craig Mottram ja ryhmä kenialaisia juoksijoita kuten Micah Kogo.

Hän oli kuudes 3&nbsp;000 metrillä Madridin sisäratojen EM-kilpailuissa 2005 ja voitti hopeaa 5&nbsp;000 metrillä Göteborgin EM-kilpailuissa 2006. Melbournen Kansainyhteisön kisoissa hän oli samalla matkalla yhdeksäs. Birminghamin sisäratojen EM-kilpailuissa 2007 hän oli viides 3&nbsp;000 metrillä ja Osakan MM-kilpailuissa 2007 kuudes 5&nbsp;000 metrillä.

Vuonna 2008 hän oli kuudes 3&nbsp;000 metrillä Valencian sisäratojen MM-kilpailuissa ja osallistui myös Pekingin olympialaisiin, joissa hän ei selviytynyt 5&nbsp;000 metrin loppukilpailuun. Seuraavana vuonna hän voitti kultaa 3&nbsp;000 metrillä Torinon sisäratojen EM-kilpailuissa ja oli seitsemäs 5&nbsp;000 metrillä Berliinin MM-kilpailuissa. Barcelonan EM-kilpailuissa 2010 Farah voitti kultaa 5&nbsp;000 ja 10&nbsp;000 metrillä. Pariisin EM-hallikilpailuissa 2011 hän voitti kultaa 3&nbsp;000 metrillä. Kesäkuussa 2011 Farah juoksi 10&nbsp;000 metrillä Euroopan ennätyksen 26.46,57. Hän sai Daegun MM-kilpailuissa 2011 kultaa 5&nbsp;000 metrillä ajalla 13.23,36 ja hopeaa 10&nbsp;000 metrillä ajalla 27.14,07. Istanbulin sisäratojen MM-kilpailuissa 2012 Farah oli neljäs 3&nbsp;000 metrillä ajalla 7.41,79. Helsingin EM-kilpailuissa 2012 hän voitti kultaa 5&nbsp;000 metrillä ajalla 13.29,91. Lontoon olympialaisissa 2012 Farah voitti olympiakultaa 5&nbsp;000 metrillä ajalla 13.41,66 ja 10&nbsp;000 metrillä 27.30,42. Heinäkuussa 2013 Farah juoksi Monacossa Timanttiliigan kilpailussa 1&nbsp;500 metrillä Euroopan ennätyksen 3.28,81.. Elokuussa 2013 hän saavutti kultaa 10&nbsp;000 metrillä Moskovan MM-kilpailuissa ajalla 27.21,71 ja 5&nbsp;000 metrillä ajalla 13.26,98. Zürichin EM-kilpailuissa 2014 hän voitti kultaa 5&nbsp;000 metrillä ajalla 14.05,82 ja 10&nbsp;000 metrillä ajalla 28.08,11. Pekingin MM-kilpailuissa 2015 Farah voitti 5 000 metrin juoksun ajalla 13.50,38 ja 10 000 metrin juoksun ajalla 27.01,13.

Rio de Janeiron olympialaisissa 2016 Farah voitti 10&nbsp;000 metrillä kultaa ajalla 27.05,16. Farah kaatui juoksun keskivaiheilla harjoituskaverinsa Galen Ruppin törmättyä häneen. Farahin juoksua on verrattu Lasse Virénin 10 000 metrin juoksuun Münchenin olympialaisissa vuodelta 1972. Voitettuaan 5 000 metrin kultaa ajalla 13.03,30 Farah nousi Virénin rinnalle toisena juoksijana, joka on pystynyt voittamaan sekä 10 000 että 5 000 metriä kaksissa peräkkäisissä olympialaisissa. Lontoon MM-kilpailuissa 2017 Farah voitti 10 000 metrin juoksun ajalla 26.49,51. 5&nbsp;000&nbsp;metrillä hän sai hopeaa ajalla 13.33,22. Hän päätti ratajuoksu-uransa muutamaa päivää myöhemmin ja siirtyi maantiekilpailuihin.

Farah kilpailee myös maastojuoksussa, jossa hän sai hopeaa alle 20-vuotiaiden EM-kilpailussa 2001. Hän voitti Euroopan mestaruuden joulukuussa 2006 San Giorgio su Legnanossa. Vuoden 2008 maastojuoksun EM-kilpailuissa Brysselissä hän voitti hopeaa henkilökohtaisessa kilpailussa ja pronssia joukkuekilpailussa. Vuoden 2009 maastojuoksun EM-kilpailuissa Dublinissa hän voitti sen sijaan hopeaa sekä henkilökohtaisessa kilpailussa että joukkuekilpailussa.

## Henkilökohtaiset ennätykset
:*Lähteet: IAAF*, Tilastopaja

*** Britannian ennätys

## Lähteet

## Aiheesta muualla
* Steve Cramin kirjoittama artikkeli Guardianissa 24.2.2009 
* Mo Farahin Rising Star -profiili spikesmag.comissa